Psalam.
8.
Horovođi, „Radosnica“. Psalam Davidov. O, Gospode, naš Bože, kako je uzvišeno ime tvoje po svoj zemlji! Ti si hvalu sebi dao na nebesima. 
Sa usana dece i dojenčadi, ti si sebi moć podigao radi svojih neprijatelja; da ućutkaš dušmanina i osvetnika. 
Kad pogledam tvoja nebesa, koje tvoji prsti načiniše, mesec i zvezde koje ti postavi… 
Šta je čovek da ga se sećaš, šta li sin čovečiji da brineš za njega? 
Ti si ga malo manjim od Boga učinio, slavom i čašću njega si ovenčao, 
dela ruku svojih u vlast si mu dao, njemu pod noge sve si pokorio: 
sve ovce i goveda, i zverinje poljsko, 
ptice nebeske, i ribe morske, što plivaju morskim stazama. 
O, Gospode, naš Bože, kako je uzvišeno ime tvoje po svoj zemlji! 
